**Activităţile economice : Agricultura, Industria, Serviciile**

Europa are o **economie dezvoltată**. Ea se bazează pe toate ramurile de activitate : **agricultură, industrie, transporturi, comerţ, turism**.

Până în **sec.al XIX-lea** economia Europei se baza mai mult **pe agricultură**. Treptat industria a devenit de bază. Acum în ţările europene predomină **sectorul serviciilor**.

**Agricultura Europei** – se caracterizează prin **tehnologizare şi productivitate ridicată**. Omul este înlocuit din ce în ce mai mult cu maşini agricole. Agricultura este influenţată de climă.

În **Europa Mediteraneană** se cultivă **citrice, măslin, viţă de vie** etc.

În **Europa de Vest** se cultivă **cartoful, sfecla de zahăr, grâul şi orzul** etc.


În **Europa Estică** se cultivă mai mult **cereale şi floarea soarelui** etc.


**Industria Europei** – În Europa a apărut prima dată industria. Marile regiuni industriale sunt legate de industria extractivă. Dezvoltarea transporturilor a dus la importul de materii prime necesare procesului de producţie. S-au creat două zone :

* Zona estică cu resurse din Europa de Est
* Zona Vestică , de prelucrare din Europa de Vest

Cea mai importantă ramură industrilă a Europei este **industria constructoare de maşini**. Cea mai mare producătoare de automobile din Europa este **Germania**. Urmează Franţa, Spania şi Italia. Şi Romania are două fabrici de construcţie a automobilelor : **Dacia de la Mioveni şi Ford de la Craiova**

**Serviciile Europei** – reprezintă 70 % din economia Europei. Cele mai importante activităţi de servicii sunt **Transporturile**. Transporturile sunt orientate de la est la vest şi de la nord la sud dinspre zonele cu materii prime spre zonele de prelucrare.

**Transporturile sunt :**

* **Feroviare**
* **Rutiere**
* **Fluviale**
* **Aeriene**

Transporturile sunt mai dezvoltate în Europa de Vest.

**Turismul Europei** – a înregistrat mari creşteri în ultima vreme. Turismul este diversificat.

Există mai multe **tipuri de turism** :

* **Cultural** – specific marilor oraşe
* **Litoral** – care se practică la Mările Mediterană, Neagră şi acolo unde este cald la ţărmul Oceanului Atlantic.
* **Montan** – cu sporturi de iarnă şi drumeţii
* **Agroturism** – practicat în ţări cu sate tradiţionale , peisaje deosebite şi oameni primitori.

**Romania** are un turism în curs de dezvoltare .